E-pos uit Montego Bay, Jamaika | SARIE
E-pos uit Montego Bay, Jamaika	deur Phyllis Green
IS DIT LEKKER OM NET MET TOERISTE TE WERK? Die passasiers is hoofsaaklik Amerikaners en die meeste is aangenaam. Soms moet ek egter my tong vasbyt en hoflik bly! Maar ek is ook die dokter vir die 1 200 bemanningslede. Mense wil altyd weet watse siektes ek behandel – van seesiek en sonbrand tot ernstige noodgevalle soos hartaanvalle, wat soms per helikopter na die naaste hospitaal geneem moet word. Aan boord is ’n klein intensiewesorg-eenheid waar die mediese span – twee dokters en vier verpleegsters – ’n pasiënt kan stabiliseer.
ENIGE INTERESSANTE STAALTJIES? Toeriste verskaf ’n ryk bron van staaltjies wat my menige oomblikke van binnepret verskaf. Een ou omie was baie lief vir sy drankies (’n algemene tydverdryf op die skip). Tydens ’n gratis wynproe het hy góéd geproe en val toe en doen geringe beserings op. Waarna hy die skip dagvaar vir pyn en lyding, “because they enabled me to drink by giving me free drinks …”